da de da de da de fi en en en sv da nl de bar da da da da da da da da da da da da da it da da da da da da da de
Forældredemokratiet | Dansk Skoleforening for Sydslesvig e.V.
2014 er valgår i Skoleforeningen. Næste uge starter de regionale møder op til Skoleforeningens fællesrådsmøde den 20. marts. Frem til sommerferien skal der i foråret vælges forældrerepræsentanter til skolernes og daginstitutionernes samarbejdsråd og til fællesrådet, Skoleforeningens øverste myndighed. Derefter følger valg til styrelsen og til sidst vælger det nye fællesråd Skoleforeningens formand. Det er derfor vigtig, at vi mobiliserer hele foreningen, at så mange som muligt stille op som kandidater til valgene og i det mindste afgiver deres stemme ved valgene.
Strukturen i Skoleforeningen er bygget op som et forældredemokrati, med råd rundt omkring i institutionerne og centralt. Her sidder vi sammen med de professionelle, men stemmemajoriteten ligger hos forældrene. De fleste steder i landsdelen fungerer det godt. Men et forældredemokrati er afhængigt af forældrenes engagement, informationslyst, lyst til at investere tid i en fælles opgave og evne til at samarbejde med 1300 ansatte i Skoleforeningen.
Som modtagere af statsstøtte skal vi gøre rede for de penge, vi får, og for berettigelsen i at drive separate daginstitutioner og skoler for mindretallets børn og unge. Dertil kommer vor egen ambition om mindst at være lige så gode som flertallets institutioner og at give vore børn og unge så trygge og udviklende rammer som muligt.
Til det professionelle arbejde hat vi en stor stab af dygtige medarbejdere. Og alligevel er det ønskeligt, at vi som forældre, som dem der i første række er ansvarlige for vore børn, »blander os« og er med til at bestemme langtidsperspektiver og prioriteringer i Skoleforeningen.
Min opfordring til alle Skoleforeningens medlemmer er derfor klar: mød op til alle valg- og informationsmøder i landsdelen i de kommende måneder. Vær aktivt med, for at hjælpe dit barn og samtidig vise din solidaritet overfor helheden. Skoleforeningen trænger til vågne, nysgerrige og engagerede forældre, og mindretallet kan ikke tænkes foruden!
Den Børnekulturelle Rygsæk i Sydslesvig 2022-2023
28. juni 2022Så har den nye børnekulturelle rygsæk set dagens lys i Sydslesvig. En rygsæk fyldt med fantastiske børnekulturelle tilbud for alle børn mellem 0-18 år i dagti...
Dansk Skoleforening for Sydslesvig e.V.Stuhrsallee 2224937 Flensburg